પ્રમાણિક જીવન જીવવાથી મનની શાંતિ મળે છે, નાહકની ચિંતા કે તનાવ હોતો નથી તેમજ મનમાં કોઈ જાતનો ભય પણ હોતો નથી તેથી તેઓનું મન હંમેશા શાંત રહે છે. પ્રમાણિકતાને કારણે લોકો અને સમાજ તેનાં પર વિશ્વાસ મુકે છે. આમ પ્રમાણિકતાથી બીજાનો વિશ્વાસ જીતી શકાય છે અને ખુદની નજરમાં આપણે ઉંચે જઈએ છીએ. આજે કોઈપણ ક્ષેત્રમાં નેતાઓ લોકોનો વિશ્વાસ જીતવામાં નિષ્ફળ જાય છે કારણકે નેતાઓના જીવનમાં પ્રમાણિકતા જોવા મળતી નથી. જેમ કર્મનો સિદ્ધાંત લોકો સમજતા જશે તેમ તેમ પ્રમાણિકતા ફરીથી વધતી જશે. માં કહે છે કે તમારા બાળકોને ધનદોલતનો વારસો ઓછો આપશો તો ચાલશે પણ કર્મનું જ્ઞાન, પ્રમાણિકતા, નિર્ભયતા જેવા સદગુણોનો વારસો જરૂર આપજો, જેથી બાળક મોટું થઈને સત્યધર્મની સ્થાપના કરી શકે.